Projekt Undrestanding and Critical Media Literacy

U našoj školi su od 3.4 do 7.4.2017. boravili profesori i učenici iz 8 zemalja:Estonije, Grčke, Slovačke,Češke,Turske,Rumunjske,Italije i Španjolske. Povod za njihov boravak je projekt *Understanding and Critical Media Literacy* koji se financira iz Europske unije u sklopu Erasmus + projekata i traje do 2019., a te zemlje su naši partneri. Kako je tema mediji i razumijevanje medija, ciljevi projekta su:stvoriti alate za poučavanje medijske pismenosti,razviti i usvojiti vještine za korištenje medija,analizirati utjecaje medija na zdravlje teenagera (pretilost,prehrana,itd.),nasilje u medijima,razvijanje kritičkog mišljenja,razlikovati istinu od manipulacije,govoriti o globalnim temama. Slijedeći zadane ciljeve učenici su radili sa svojim profesorima na prezentacijama koje su prenijeli svojim vršnjacima na radionicama, a na kraju su prezentirali svoje vijesti sa ovog druženja. Neke od tema koje su učenici obradili su: kako zaštiti svoje fotografije u medijima,beskućnici,cyber-bullying,prijateljstvo između djevojčica i dječaka,prednosti i nedostatci društvenih mreža,mobiteli itd. Također važan dio učenja u projektu je i učenje o drugim kulturama i načinima života,pa su učenici boravili u obiteljima, gdje su se upoznali sa životom obitelji u Hrvatskoj. Kako bismo pokazali našu kulturnu baštinu posjetili smo muzeje,obišli katedralu, ergelu, razgledali Osijek. Obzirom na temu projekta posjetili smo medijsku kuću *Glas Slavonije* gdje su učenici imali prigodu upoznati stvarni svijet medija. Naši gosti su otišli zadovoljni programom i zahvalni za nezaboravne trenutke koje smo proveli zajedno.

Prof. Dragana Matković

Mišljenje učenika:

Ove godine naša je škola ugostila brojne profesore i učenike iz različitih zemalja u sklopu Erasmus+ projekta. Učenici su bili lijepo ugošćeni u domovima učenika naše škole. Odmah prvi dan kada su nam došli, odveli smo ih u kratki obilazak grada i popričali s njima. Svaki idući dan nam se sastojao od buđenja, spremanja, žurenja u školu, slušanja prezentacija i sudjelovanja u radionicama, jela, ponovnog odlaska u školu na radionice i prezentacije, te nakon svega toga, izlaska van. Tamo smo se najviše i povezali s gostima. Izašli bismo van i pričali neke šale ili običaje iz tih različitih zemalja. Dani su nam bili jako naporni, svaki dan je bio naporniji od prijašnjeg, no naviknuli smo se na ubrzani ritam te kada je prošlo tih pet dana, svi smo se osjećali čudno jer više nismo morali ići na radionice, buditi nekoga, pričati na engleskom. Iako nas je umor ponekad savladao, jedva smo čekali večer kako bismo se svi zajedno družili. Kad je došlo vrijeme njihova odlaska, nitko nije mogao sakriti tugu i suze. Taj projekt nas je zaista sve jako lijepo okupio te smo se na kraju svi osjećali jako povezani, gotovo kao braća i sestre. Drago nam je svima što smo sudjelovali u ovom projektu, i dalje se čujemo sa svojim gostima, organiziramo njihove ponovne dolaske i stvarno smo sretni što smo imali priliku ugostiti i upoznati tako dobre ljude.

Učenica:Renata Jakšić (3d)